Hvem skal den nye kommunalbestyrelse i Thisted bestå af? Det vil vise sig inden for de næste timer, når stemmerne tælles op. I livebloggen herunder opdaterer vi med alt nyt fra Thisted, og vi følger aftenen igennem processen med at finde de nye medlemmer af kommunalbestyrelsen og den nye borgmester. Kan borgmester Lene Kjelgaard Jensen holde fast i nøglerne til borgmesterkontoret, efter hun skiftede parti fra Venstre til Konservative? Konservative stiller med tre sideordnede spidskandidater. Modsat står Socialdemokratiets Ulla Vestergaard, der måske kan nyde godt af uroen i den borgerlige lejr og veksle sine ni mandater til nogle flere. Under livebloggen kan du følge processen med at optælle stemmerne. Så snart et af de 26 valgsteder i Thisted Kommune har indgivet et bekræftet resultat til KMD, som håndterer valgdata for hele landet, vil det tælle i valgresultatet der. Fra klokken 20.00 kan du følge med i stemmeoptællingen, som den finder sted, her.

Opsummering:
Valgstederne lukker klokken 20, og nu skal det nye byråd findes. Følg valgets resultater på tætteste hånd lige her.